**Тақырыбы  :  Балғын балалар – біздің болашағымыз**

**Мақсаты :**

1. Бала тәрбиесіне ата-ана мен ұстаздың жауапкершілігін арттыру .
2. Қоғамда қиын бала болдырмау үшін ата-ана мен  мұғалім арасында  үйлесімді жұмысты жолға қою.

**Көрнекілігі :**Өсиет  сөздер, тест сұрақтартары , қабырға газеттері .

**Кіріспе бөлім :**

 Адамзаттың өмірдегі қымбаттысы , көз қуанышы – бала . Бала – дербес тұлға. Оның бойындағы табиғи қасиеттер, адамгершілік құндылықтары отбасында, мектепте, әлеуметтік ортада нәрленеді, толысып , әрленеді.

 Бұл орайда  мектептің де ролі зор. Өйткені , отбасы тәрбиесі мен мектептегі тәрбие  бір- бірімен тығыз байланысты. Баланың басты ұстазы – ата- анасы.  Бала ата-анасының, ата-ана баласының жан-дүниесін түсінбейінше , іс алға баспайды .  Ата-ана  мұғалімге көмекші , сенімді тірек болса , мұғалімде сондай болуы керек. Екі жақты  байланыс нығайғанда ғана , барлық  күрделі  мәселелердің  түйіні шешіледі.

 **Негізгі бөлім :**

*1-жүргізуші:*Ана – үйдің берекесі,

 Бала – үйдің мерекесі.

*2-жүргізуші: Бұтағымен ағаш сымбатты,*

 *Ұрпағымен адам қымбатты.*

*1-жүргізуші*: «Бала болсаң болғандай бол

 Айналана қорғандай бол» - деген қағиданы берік ұстанған ата-бабамыз өз ұрпағын адам,адамзат деген атқа лайық етіп өсіруді мақсат еткен.

*2-жүргізуші:* Олай болса,біз ертеңгі болашақ иесіміз. Жақсы тәрбие алып, жақсы оқу біздің міндетіміз*.*

*1-жүргізуші:* Дұрыс айтасың, Жаннұр. Кеше ғана 1-сынып табалдырығын аттаған едік. Міне, бүгін есейгендейміз.

*2-жүргізуші:* Қойшы, біз әлі баламыз ғой. Оқуды енді ғана үйрендік, санауды да әзер үйрендік.

*1-жүргізуші:* Бәрін айт та бірін айт. Онда оқушылардың өнерін тамашалайық.

* *Кәусар. Оқу, білім саған пайда.*
* Математика сабағында

*2-жүргізуші:* Ұланым менің ақылды

 Қадірлей біл салтыңды.

 Мақтан ет сен де мәңгілік

 Туған тілің халқыңды.

*1-жүргізуші:* Оқушылардың туған жер туралы тақпақтарын тыңдап көрелік.

* *Оқушылар тақпағы*

*1-жүргізуші:* Өзі әдепті, салмақты

 Өнерлі де жан-жақты

 Шақырайық ортаға

 Біздің Асылмұратты

* *Құттыбаев Асылмұрат «Туған жер» мәнерлеп оқу*

*2-жүргізуші:* Сынып ұлдарының қыздарға арнаған тақпақтарын қабыл алыңыздар.

* Ұлдардан арнау
* Би «Каша»
* Ән «Біз – бақытты баламыз»

*2-жүргізуші:* Әңгімені айтса жұртым мақтанады,

 Жеңіліп сөзден шіркін қала алмайды.

*1-жүргізуші:* Жүз сұрақ қойсаң дағы дарындылар

 Жасырып жүзін дағы қала алмайды.

* *Қызықты логикалық сұрақтар*
* *«Ойлан, тап!»*

*2-жүргізуші:* Білім деген – менің жарқын көнілім,

 Білім деген – шаттық толы өмірім

*1-жүргізуші:* Білім деген – талмас қанат, ақыл-ой

 Білім сенің болашағын, біліп қой!

* *«Жалғасын тап...»*

*2-жүргізуші:* Талмасын қанат, сөнбесін үміт,

 Армандар алға жалғансын.

 *1-жүргізуші:* Соқса да дауыл, өрт болып өмір,

 Қанаттар балғын талмасын

**Мұғалімнің сөзі:**

*Жас жеткіншек, бойыңдағы бар қабілетіңді тек жақсылыққа бағыттай біл. Зиянды әдеттерден аулақ бол. Тәртіпті бол, өз құқығыңды дұрыс пайдалан. Сен ел үшін керексің. Өйткені сен – тәуелсіз елдің болашағысың!*

**Қорытынды:**

*Қадірлі Ұстаздар, ата-аналар , « Отбасында берілген тәрбие жігеріңді құм қылып , жерге қаратпасын десең , балаға кішкентайынан түзу тәрбие бер » деп, ата-бабамыз айтқандай, бала тәрбиесіне  уақытында көңіл бөліп , еліміздің инабатты, адамгершілігі мол, білімді, саналы ұрпақ тәрбиелейік . Егер ата-ана мен  мектеп өзара  тығыз байланыста болса, балаларға бірдей  талап қойып отырса , тәуелсіз еліміздің ұл-қыздары  жан-жақты дамыған азамат болып шығары сөзсіз.*

*« Ырыс-ынтымаққа жолығады , дәулет-бірлікпен толығады » деп Елбасымыз жолдауында айтқандай , ынтымақ пен бірліктің артуына барынша күш-жігеріміз бен білімімізді аямай жұмсайық .*